Document ID: 32004D0561

ODLOČBA KOMISIJE
z dne 16. julija 2004
o izključitvi nekaterih izdatkov držav članic iz naslova Evropskega kmetijskega usmerjevalnega in jamstvenega sklada (EKUJS), oddelka za jamstva, iz financiranja Skupnosti
(notificirano pod dokumentarno številko K(2004) 2762)
(Verodostojna so samo besedila v nemškem, angleškem, španskem, francoskem, grškem, italijanskem, nizozemskem, portugalskem, finskem in švedskem jeziku)
(2004/561/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike (1) in zlasti člena 5(2)(c),
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (2) in zlasti člena 7(4),
po posvetovanju z odborom Sklada,
ob upoštevanju naslednjega:
(1)
Člen 5 Uredbe (EGS) št. 729/70 in člen 7 Uredbe (ES) št. 1258/1999, kot tudi člen 8(1) in člen 8(2) Uredbe Komisije (ES) št. 1663/95 z dne 7. julija 1995 o določanju načinov izvrševanja Uredbe (EGS) št. 729/70 o postopku poravnave računov oddelka za jamstva EKUJS (3) določajo, da Komisija potrebno preveri, državam članicam sporoči svoje ugotovitve, upošteva opažanja držav članic, skliče dvostranske pogovore, da bi se dosegel dogovor z vpletenimi državami članicami, in le-tem uradno sporoči svoje zaključke ob sklicevanju na Odločbo Komisije 94/442/ES, z dne 1. julija 1994, o vzpostavitvi usklajevalnega postopka v okviru poravnave računov oddelka za jamstva EKUJS (4).
(2)
Države članice imajo možnost zahtevati, da se sproži usklajevalni postopek. To možnost se je v nekaterih primerih uporabilo in Komisija je pregledala poročilo, ki je bilo izdano na koncu postopka.
(3)
Člena 2 in 3 Uredbe (EGS) št. 729/70 in člen 2 Uredbe (ES) št. 1258/1999 določajo, da se lahko financira le nadomestila za izvoz v tretje države in pomoči namenjene regularizaciji kmetijskih trgov, ki so dodeljena oziroma prejeta po pravilih Skupnosti v okviru skupne kmetijske tržne ureditve.
(4)
Po koncu preverjanja so izidi dvostranskih pogovorov in usklajevalnih postopkov pokazali, da del izdatkov, ki so jih prijavile države članice, ne zadošča tem pogojem, torej ga ne more financirati oddelek za jamstva EKUJS.
(5)
Treba je označiti zneske, ki jih oddelek za jamstva EKUJS ne pokriva, to pa ne velja za izdatke, ki so bili izplačani več kot štiriindvajset mesecev pred pisnim sporočilom, v katerem je Komisija države članice obvestila o ugotovitvah preverjanja.
(6)
V primerih, na katere se nanaša ta odločba, je Komisija v okviru sklepnega poročila državam članicam sporočila oceno o zneskih, ki bodo izključeni, ker ne ustrezajo pravilom Skupnosti.
(7)
Ta odločba ne izključuje finančne kazni, ki bi jo Komisija lahko ugotovila na podlagi sodb Sodišča evropskih skupnosti v primeru, ki je bil vložen v sodni postopek 2. aprila 2004, in se nanaša na zadeve iz te odločbe -
SPREJELA NASLEDNJO ODLOČBO:
Člen 1
Izdatki plačilnih agencij, označeni v aneksu, ki so jih odobrile in prijavile države članice v naslovu oddelka za jamstva EKUJS, so izključeni iz financiranja Skupnosti, ker ne ustrezajo pravilom Skupnosti.
Člen 2
Ta odločba se nanaša na Kraljevino Belgijo, Zvezno republiko Nemčijo, Helensko republiko, Kraljevino Španijo, Francosko republiko, Irsko, Italijansko republiko, Veliko vojvodstvo Luksemburg, Kraljevino Nizozemsko, Portugalsko republiko, Republiko Finsko in Združeno kraljestvo Velike Britanije in Severne Irske.
V Bruslju, 16. julija 2004

Labels: 2
15
18
6